LV Eiropas Savienības Oficiālais Vēstnesis C 316/2

Grozījuma pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2006/C 316/02)

Šī publikācija dod tiesības iesniegt iebildumus pret grozījuma pieteikumu atbilstīgi Padomes Regulas (EK) Nr. 510/2006 7. pantam. Iebildumi jāiesniedz Komisijai sešu mēnešu laikā no šīs publikācijas dienas.

GROZĪJUMA PIETEIKUMS PADOMES REGULA (EK) Nr. 510/2006

Pieteikums grozījuma reģistrācijai saskaņā ar 9. pantu un 17. panta 2. punktu

“MÜNCHENER BIER”

DE/PGI/117/0516

ACVN ( ) AĢIN (X)

Pieprasītais (-ie) grozījums (-i)

Sadaļa (-s) specifikācijā

Produkta nosaukums Produkta apraksts Ģeogrāfiskais apgabals Izcelsmes apliecinājums Ražošanas metode Saikne Marķējums Valsts prasības

Grozījums (-i)

Apraksts

Grozījumi paredzēti, lai novērstu reģistrācijas laikā radušās kļūdas. Specifikācija 1997. gadā bija jāsagatavo pēc iespējas īsākā laikā. Tolaik tika pieļautas kļūdas, kas atklātas tikai tagad. Attiecībā uz alus brūvēšanas tehnoloģiju labojumi nav būtiski. Saskaņā ar nozares speciālistu sniegto informāciju vienkāršs patērētājs nemaz nepamanīs ar kļūdas novēršanu saistīto korekciju.

Kopumā radušās, respektīvi, atklātas 6 kļūdas.

Pieteikuma iesniedzējs norāda uz Hefeweizen alus šķirnes krāsas interpretācijas iekšēju kļūdu, kas radusies specifikācijas kopsavilkuma sagatavošanas laikā.

Pieteikuma iesniedzēju grupa norāda, ka Export hell, Export dunkel, Bockbier un Oktoberfestbier nepareizi interpretēts rūgtums, bet Export dunkel — krāsa. Ar šo pieteikumu novērš radušās kļūdas.

Tāpēc reģistrētā nosaukuma “Münchener Bier” specifikācijā tiks veikti šādi grozījumi.

a) : Export Hell rūgtvielu satura izmaiņas (EBU): : no 17,0 — 26,0 vienībām uz 15,0 — 26,0 vienībām b) : Export Dunkel rūgtvielu satura izmaiņas (EBU): : no 18,0 — 24,0 vienībām uz 15,0 — 24,0 vienībām kā arī krāsas izmaiņas (EBC): : no 42,0 — 55,0 vienībām uz 42,0 < 60,0 vienībām c) : Hefeweizen Hell krāsas izmaiņas (EBC): : no 11,0 — 16,0 vienībām uz 11,0 — 20,0 vienībām d) : Bockbier Rūgtvielu satura izmaiņas (EBU): : no 21,0 — 32,5 vienībām uz 18,0 — 32,5 vienībām e) : Oktoberfestbier rūgtvielu satura izmaiņas (EBU): : no 18,0 — 28,0 vienībām uz 16,0 — 28,0 vienībām

Izcelsmes apliecinājums

Saskaņā ar Regulas (EK) Nr. 383/2004 2. pantu saistībā ar 1. pantu jānorāda visas ražošanai un tirdzniecībai būtiskās prasības. Tas ietver arī pašreizējo ražojumu izsekojamību no patērētāja līdz ražotājam un vajadzības gadījumā pat sīkāk. Turklāt izsekojamību tagad reglamentē ar tiesību aktu (Regulas (EK) Nr. 178/2002 18. pants “Izsekojamība”).

Šajā gadījumā tas attiecas arī uz alus darīšanā izmantoto ūdeni.

Tāpēc tiek ierosināts specifikāciju papildināt ar turpmāk norādīto tekstu.

“Münchener Bier” Minhenes izcelsme tiks apliecināta ar partijas marķējumu (laiduma marķējums), kas norādīts uz etiķetes, un/vai derīguma termiņu saistībā ar individuālo uzskaiti, kas veikta asociācijas alus darītavās. To papildina pavadzīmes, alus darīšanas procesa pieraksti, elektroniskie datu apstrādes saraksti u.c., kas veido ikvienas alus darītavas iekšējo sistēmu. Jau tolaik pienācīgi izveidotās iekšējās sistēmas daļēji tika modernizētas, pamatojoties uz Regulas (EK) Nr. 178/2002 18. pantu “Izsekojamība”, kas stājās spēkā 2005. gada 1. janvārī. Tādējādi iespējams ātrāk sniegt atbildi uz patērētāju un/vai iestāžu pieprasījumiem par faktisko izcelsmi. Izmantojot mēriekārtas (tostarp induktīvais plūsmas mērītājs), kas dažkārt piestiprinātas tieši pie akas galvas, tvertnes un/vai cauruļvadu sistēmas (dažas no tām paredzētas īpašiem nolūkiem) un ticamības aprēķinus, vienmēr iespējams apliecināt, ka alus ražošanai tiešām izmantots Minhenes ūdens, kas piegādāts saskaņā ar 4.5. punktu.

Marķējums

Nosaukums “Münchener Bier” no “Münchner Bier” atšķiras tikai ar burtu “e”, kas seko zilbei “Münch”. Tādējādi runa ir par münchenerische/münchnerische, respektīvi, Bavārijai raksturīgu valodas īpatnību, proti, atsevišķos vārdos gan fonētiski, gan rakstu valodā tiek izlaists burts “e”. Taču tā dēļ vārda nozīme nemainās. Minētajā gadījumā uzskata, ka runa ir par vienu produktu, un burta “e” izlaišana neietekmē nedz produktu, nedz tā izcelsmi. Bavārijā ar münchnerisch saprot to pašu ko ar münchenerisch. Tas varētu būt īstenojams vismaz visā Eiropas teritorijā. Tāpēc pieprasīts 4.8. punktu izteikt šādi.

“Ar ražojuma nosaukumu” Münchener Bier“, proti,” Münchner Bier “marķēt atļauts tikai 4.2. punktā uzskaitītās alus šķirnes.”

ATJAUNINĀTS KOPSAVILKUMS

PADOMES REGULA (EK) Nr. 510/2006

“MÜNCHENER BIER”

DE/PGI/117/0516

ACVN ( ) AĢIN (X)

Šis kopsavilkums ir sagatavots tikai informācijai. Lai iegūtu pilnīgas ziņas, interesenti ir aicināti iepazīties ar pilnīgu produkta specifikāciju, ko var saņemt vai nu 1. iedaļā norādītajās valsts iestādēs, vai Eiropas Komisijas dienestos (1).

1. Atbildīgais dienests dalībvalstī

Nosaukums: Bundesministerium der Finanzen. Adrese: Mohrenstraße 37, D-11015 Berlin Tālr.: 030/20 25 — 70 (bei Durchwahl: 030/20 25 — 93 28) Fakss: 030/20 25 — 95 25 E-pasts: Matzner-An@bmj.bund.de

2. Grupa

Nosaukums: Verein Münchener Brauereien e.V. Adrese: Oskar-von-Miller-Ring 1, D-80333 München Tālr.: 089/28 86 31 Fakss: 089/28 39 57 E-pasts: newrzella.vmb-wv-vba@gmx.de Sastāvs: ražotājs/pārstrādātājs ( X ) citi ( )

3. Produkta veids

2.1. grupa alus

4. Specifikācijās sniegtais apraksts (4. panta 2. punkta nosacījumu kopsavilkums)

4.1. Nosaukums: “Münchener Bier”

4.2. Apraksts:

Helles

Blīvums % 11,4 – 11,9 Spirta saturs tilp. % 4,7 – 5,4 Krāsa (EBC) 5,0 – 8,5 vienības Rūgtvielas (EBU) 14,0 – 25,0 vienības

Gaiši dzeltens, patīkams, tīrs, maigs, tikko jaušama līdz patīkama apiņu garša, izsmalcināti intensīvs līdz intensīvs svaigums ar patīkamu rūgtumu, kas atkarīgs no alus darīšanas paņēmiena

Export Hell

Blīvums % 12,5 – 12,8 Spirta saturs tilp. % 5,5 – 6,0 Krāsa (EBC) 5,5 – 7,5 vienības Rūgtvielas (EBU) 15,0 – 26,0 vienības

Gaiši dzeltens, tīri un labi norūdzis, piesātināta garša, kas variē no maigas, nobrieduši maigas līdz īpaši intensīvai, jaušama gan apiņu garša, gan vārs rūgtums

Export Dunkel

Blīvums % 12,5 – 13,7 Spirta saturs tilp. % 5,0 – 5,9 Krāsa (EBC) 42,0 – < 60,0 vienības Rūgtvielas (EBU) 15,0 – 24,0 vienības

Piesātināta garša, maigs, gandrīz jaušams iesala līdz intensīvs aromāts, ko daļēji nomāc Minhenes iesala aromāts

Pils

Blīvums % 11,5 – 12,5 Spirta saturs tilp. % 4,9 – 5,8 Krāsa (EBC) 5,5 – 7,0 vienības Rūgtvielas (EBU) 30,0 – 38,0 vienības

feinherb, feine edle Hopfenbittere, hopfenbetont bis hopfenaromatisch, schlank, elegant, rezent;

Leichtes Weißbier

Blīvums % 7,7 – 8,4 Spirta saturs tilp. % 2,8 – 3,2 Krāsa (EBC) 11,0 – 13,0 vienības Rūgtvielas (EBU) 13,0 – 15,0 vienības

Atsvaidzinošs, dzirkstošs, putojošs, dūmakains, tipiska spēcīga raudzējuma gaišā alus garša

Kristall Weizen

Blīvums % 11,5 – 12,4 Spirta saturs tilp. % 4,9 – 5,5 Krāsa (EBC) 7,5 – 12,5 vienības Rūgtvielas (EBU) 12,0 – 16,0 vienības

Dzirkstošs, īpaši putojošs, filtrēts, dzidrs, jauns alus, spēcīga raudzējuma piegarša, tipisks spēcīgi raudzēts alus

Hefeweizen Hell

Blīvums % 11,4 – 12,6 Spirta saturs tilp. % 4,5 – 5,5 Krāsa (EBC) 11,0 – 20,0 vienības Rūgtvielas (EBU) 12,0 – 20,0 vienības

Labi norūdzis, dabiski dūmakains, tipiski spēcīga raudzējuma garša, putojošs, atsvaidzinošs, putojošs, jauns alus, rauga piegarša, gaišalus aromāts

Hefeweizen Dunkel

Blīvums % 11,6 – 12,4 Spirta saturs tilp. % 4,5 – 5,3 Krāsa (EBC) 29,0 – 45,0 vienības Rūgtvielas (EBU) 13,0 – 16,0 vienības

Dabiski dūmakains, piesātināta garša, garša ar tikko jaušamu iesala aromātu, t.i., iesala piegarša, spēcīga raudzējuma piegarša

Märzen

Blīvums % 13,2 – 14,0 Spirta saturs tilp. % 5,3 – 6,2 Krāsa (EBC) 8,0 – 32,5 vienības Rūgtvielas (EBU) 21,0 – 25,0 vienības

Ļoti piesātināts, daudz izdzerams, maigs, Bavārijas alum raksturīgs senatnīgs līdz iesalam raksturīgs aromāts, īpaši maigi rūgtens

Bockbier

Blīvums % 16,2 – 17,3 Spirta saturs tilp. % 6,2 – 8,1 Krāsa (EBC) 7,5 – 40,0 vienības Rūgtvielas (EBU) 18,0 – 32,5 vienības

Labi norūdzis, no pilnas, piesātinātas, patīkamas, maigas, aromātiskas līdz izsmalcinātai apiņu garšai, no izsmalcināti rūgtena līdz pat izteiktai apiņu garšai un zināmā mērā intensīvām garšas notīm

Doppelbock

Blīvums % 18,2 – 18,7 Spirta saturs tilp. % 7,2 – 7,7 Krāsa (EBC) 44,0 – 75,0 vienības Rūgtvielas (EBU) 18,0 – 28,0 vienības

Stiprs, spēcīgs, intensīva, pilnīga garša ar tikko jaušamu iesala aromātu

Leichtbier

Blīvums % 7,5 – 7,7 Spirta saturs tilp. % 2,7 – 3,2 Krāsa (EBC) 5,5 – 7,0 vienības Rūgtvielas (EBU) 24,0 – 26,5 vienības

Izsmalcināti rūgtena, tīra garša

Diät Pils

Blīvums % 8,5 – 9,3 Spirta saturs tilp. % 4,3 – 4,9 Krāsa (EBC) 5,0 – 6,5 vienības Rūgtvielas (EBU) 26,0 – 30,0 vienības

Zems ogļhidrātu saturs, izsmalcināti rūgtena, sausa garša

Schwarz-Bier

Blīvums % 11,3 Spirta saturs tilp. % 4,8 Krāsa (EBC) 70,0 vienības Rūgtvielas (EBU) 17,0 vienības

Izsmalcināti intensīvs iesala aromāts

ICE-Bier

Blīvums % 11,2 Spirta saturs tilp. % 4,9 Krāsa (EBC) 6,5 vienības Rūgtvielas (EBU) 20,0 vienības

Harmonisks, pilnīgs, piesātināts

Nähr-/Malzbier

Blīvums % 12,3 – 12,7 Spirta saturs tilp. % 0,0 – 1,2 Krāsa (EBC) 65,0 – 90,0 vienības Rūgtvielas (EBU) 8,0 – 15,0 vienības

Bezalkoholisks, ļoti viegls raudzējums, iesalam raksturīga, intensīva, viegli jaušama apiņu garša

Oktoberfestbier

Blīvums % 13,6 – 14,0 Spirta saturs tilp. % 5,3 – 6,6 Krāsa (EBC) 6,0 – 28,0 vienības Rūgtvielas (EBU) 16,0 – 28,0 vienības

Gaišs, zeltainā, dzintara krāsā vai tumšs, no piesātināta, īpaši nobrieduši maiga vai iesalam raksturīga aromāta līdz nedaudz jaušamai apiņu klātbūtnei ar ļoti maigu vai spēcīgu, saldenu garšu

4.3. Ģeogrāfiskais apgabals: Minhenes aglomerācija

4.4. Izcelsmes apliecinājums: “Münchener Bier” Minhenes izcelsme tiks apliecināta ar partijas marķējumu (laiduma marķējums), kas norādīts uz etiķetes, un/vai derīguma termiņu saistībā ar individuālo uzskaiti, kas veikta asociācijas alus darītavās. To papildina pavadzīmes, alus darīšanas procesa pieraksti, elektroniskie datu apstrādes saraksti u.c., kas veido ikvienas alus darītavas iekšējo sistēmu.

Jau tolaik pienācīgi izveidotās iekšējās sistēmas daļēji tika modernizētas, pamatojoties uz Regulas (EK) Nr. 178/2002 18. pantu “Izsekojamība”, kas stājās spēkā 2005. gada 1. janvārī. Tādējādi iespējams ātrāk sniegt atbildi uz patērētāju un/vai iestāžu pieprasījumiem par faktisko izcelsmi.

Izmantojot mēriekārtas (tostarp induktīvais plūsmas mērītājs), kas dažkārt piestiprinātas tieši pie akas galvas, tvertnes un/vai cauruļvadu sistēmas (dažas no tām paredzētas īpašiem nolūkiem) un ticamības aprēķinus, vienmēr iespējams apliecināt, ka alus ražošanai tiešām izmantots Minhenes ūdens, kas piegādāts saskaņā ar 4.5. punktu.

4.5. Ražošanas metode: “Münchener Bier” tiek ražots saskaņā ar Minhenē, t.i., Vācijā spēkā esošām prasībām. Iesala graudus samaļ un sajauc ar īpašu Minhenes ūdeni. Minhenes alus darītavās izmantoto ūdeni iegūst no Minhenes pilsētas teritorijā esošiem dziļurbumiem Minhenes grants līdzenumā, kas lielākoties sniedzas līdz terciāra slāņiem. Šķidrumu, ko sauc par misu, nepārtraukti maisot, uzkarsē līdz noteiktām dažādām temperatūrām. Karsēšanas laikā aktivizējas graudos esošie fermenti, un no samaltā iesala izdalās iesala nešķīstošā daļa. Pēc tam, nostādinot vai filtrējot, šķīstošās sastāvdaļas dzidrināšanas procesā atdala no nešķīstošajām. Pēc dzidrināšanas misa nonāk misas jeb vārīšanas tvertnē, kurā to 1 līdz 2 stundas vāra, pievienojot īpaši atlasītus, Bavārijā audzētus apiņus. Procesa laikā misa bagātinās ar apiņu aromātu un sastāvdaļām, un izdalās olbaltumvielas, kas veido “Münchener Bier” stiprumu un īpašo garšu. Šī ražošanas posma beigās jābūt sasniegtam vajadzīgajam blīvumam. Pēc misas nešķīstošo sastāvdaļu atdalīšanas no šķidruma karsto misu atdzesē, un tā nokļūst fermentācijas tvertnē. Šeit, precīzi dozējot, tiek pievienots no īpašas, individuāli audzētas tīrkultūras iegūts raugs. Visa tīrkultūra iegūta no vienas vienīgas rauga šūnas — lai visām rauga šūnām (tās būtiski ietekmē “Münchener Bier” garšu) būtu identiskas īpašības. Pēc īpaša rauga pievienošanas, kam pievada Minhenes gaisu, seko misas raudzēšana, kas ilgst 4 līdz 8 dienas. Raudzēšanas laikā raugs iesalā esošo cukuru sadala spirtā (aptuveni 1/3) un ogļskābajā gāzē (aptuveni 1/3). Atlikušo trešdaļu veido alus garšu un citus parametrus nosakošas ekstraktvielas. Līdz ar fermentācijas procesa beigšanos ir iegūts jaunalus. Pēc tam, kad no jaunalus atdalītas nerūgstošā rauga nogulsnes un virspusē sakrājies pārrūgušais raugs, jaunalu zemā temperatūrā uzglabā uzglabāšanas tvertnēs, kurās alus joprojām turpina rūgt jeb nogatavoties, tādējādi iegūstot alum raksturīgo garšu un briedumu. Jaunalus dabiskā ceļā bagātinās ar ogļskābo gāzi un 4 līdz 11 nedēļās nobriest, līdz ir ieguvis galīgo garšu.

4.6. Saikne: Par “Münchener Bier” atļauts dēvēt tikai Minhenē darīto alu. Patērētājs ar to saista noteiktu priekšstatu un visaugstāko kvalitāti. Apzīmējumu “Münchener Bier” jau daudzus gadu simteņus, trešām pusēm neiebilstot, izmanto Minhenes alus darītavas. Minhenes apkaimē iedzīvotāju ciešās saites ar “Münchener Bier” sakņojas vēsturiskās sakarībās, vien jāatceras Minhenes alus revolūcija.

Starp citu, senās tradīcijas balstītas uz faktu, ka Štrengenas hercogs Ludvigs kopš 1280. gada reģistrēja Minhenes alus darītavu ieņēmumus un produkciju (sk. Heckhorn/Wiehr München und sein Bier, München, 1989 vai Doktorarbeit Frau Dr. Karin Hackel-Stehr — kā iepriekš norādīts 4. punktā —, kā arī Sedlmayr/Grohsmann Die “prewen” Münchens, Nürnberg, 1969, kopēja publikācija. Sk. arī Frau Dr. Christine Rädlinger, 125 Jahre Verein Münchener Brauereien e. V., von, Festschrift, 1996). Turklāt Augstākā tiesa (Reichsgericht) ar vairākiem lēmumiem 1923. gada galīgajā spriedumā (MuW, 23. sējums, 152. lpp.) neapstrīdami atzinusi, ka apzīmējums “Münchener Bier” kļuvis par izcelsmes oriģinālnosaukumu. Saskaņā ar zinātniskajā literatūrā izklāstīto vienoto uzskatu nekas nav mainījies — sk. Loschelder/Schnepp Deutsche geographische Herkunftsangaben, Köln, 1992, 262.f lpp.; Baumbach/Hefermehl Kommentar zum Wettbewerbsrecht, 14. izdevums, § 3 UWG Rdnr. 238, München 1983.

Minhenes reģiona īpašās atrašanās vietas dēļ tieši pilsētas alus darītavas bija ekonomikas un kultūras balsts. No tā izriet, ka patērētājs sevi identificē ar pašmāju “Münchener Bier” un uzskata to par reģionam raksturīgu produktu. Minētie apstākļi ņemti vērā divpusējos līgumos starp Vācijas Federatīvo Republiku un ES dalībvalstīm, proti, Franciju, Grieķiju, Itāliju, Spāniju, kā arī Šveici. Nolīgumi attiecas uz izcelsmes norādes, cilmes vietas nosaukumu un citu ģeogrāfisko apzīmējumu aizsardzību, tostarp arī uz “Münchener Bier”.

Papildu informāciju skatiet šādos avotos.

Kommentar zum Lebensmittelrecht von Prof. Dr. W. Zipfel C 100 § 17 Rdnr. 228/233 und C 412 Vorb. Rdnr. 30;

Loschelder/Schnepp, “Deutsche geographische Herkunftsangaben”, Köln 1992, S. 262 f., S. 14 und S. 148;

Doktorarbeit Frau Dr. Karin Hackl-Stehr, “Unser Bier”

4.7. Kontroles iestāde: Ražotāju kontrole

Pārkāpumu kontrole

4.8. Marķējums: Ar ražojuma nosaukumu “Münchener Bier”, respektīvi, “Münchner Bier” marķēt atļauts tikai 4.2. punktā uzskaitītās alus šķirnes.

4.9. Valsts prasības: Pagaidu likums par alu un attiecīgie īstenošanas noteikumi.

(1) Eiropas Komisija, Lauksaimniecības un lauku attīstības ģenerāldirektorāts, Lauksaimniecības produktu kvalitātes politikas nodaļa, B-1049 Brisele.